### | | | | --- | --- | | | | | --- | | **Teknik- og Miljøudvalget** 8. november 2018 Sagsnr. 710-2009-39258 Dok.nr. 710-2018-266374 Sagsbehandler DPCCHR | | 79.                 Vedligeholdelsesbestemmelser for [adresse] - Åbent

###

|  |  |
| --- | --- |
| Tidl. politisk behandling | By, 24.1.2017 pkt. 9 |
| Forventet sagsgang | TM-U |
| Lovgrundlag | Vandløbsloven, naturbeskyttelsesloven, miljømålsloven mf. |

###

**SAGENS INDHOLD**

Teknik- og Miljøudvalget skal i denne sag tage stilling
til, hvor ofte der skal skæres grøde i [adresse].

Vedligeholdelsesbestemmelserne for [adresse] er fastsat i gældende
regulativ fra 2000, som er fælles for Silkeborg, Viborg, [adresse] og Randers
Kommuner. Det er fastsat i regulativet, at grøden skæres en gang årligt i 7
meters bredde på strækningen Silkeborg til [adresse] og i 10 meters bredde fra
Tange Sø til Randers. Derudover kan der efter en konkret vurdering udføres
supplerende vedligeholdelse.

Der har siden 2015 været et politisk ønske om at udvide
antallet af årlige grødeskæringer. De berørte kommuners kommunalbestyrelser
besluttede i januar 2017 at forøge antallet af årlige grødeskæringer fra én til
to. Samtidig besluttede man at udvide skærebredden fra 7 til 10 meter på
strækningen fra [adresse] til [adresse], så skæringen fulgte ønskerne i Silkeborg
Kommune. Denne ændrede praksis for grødeskæring er ikke iværksat endnu, idet
den først kan træde i kraft efter endelig vedtagelse af nyt regulativ.

Forvaltningerne i de fire kommuner har på baggrund af
kommunalbestyrelsernes beslutninger udført en faglig og juridisk vurdering af
den øgede skæringsstrategi i forhold til naturbeskyttelsesloven,
klagenævnsafgørelser og om eventuel undtagelse for den særligt strenge
naturbeskyttelse i EU habitat-lovgivningen.

Resultatet af forvaltningernes vurderinger blev 15. maj
2018 fremlagt for den politiske styregruppe for Gudenåregulativet bestående af
Randers, Viborg, [adresse] og [adresse]. Styregruppen ønskede, at
byrådene får fremlagt de foreliggende resultater af § 3 vurderingen og
Silkeborg Kommunes beslutning om, hvorvidt kommunen vil gøre brug af
undtagelsesbestemmelserne i habitatbekendtgørelsen eller ej. Ud fra dette
træffes beslutning i de enkelte kommuner, om man ønsker at gå videre med at
effektuere de to ordinære skæringer i et nyt vandløbsregulativ.

Den politiske styregruppe har tidligere besluttet at lægge
følgende punkter til grund for et ønske om intensiveret grødeskæring:

· Samlede oversvømmelsespres på huse, haver og landbrugsarealer.

· Rekreative anlæg i bredzonen, herunder træksti, kroer og
kanopladser.

· Fiskeri og sejlads besværliggøres.

Det var styregruppens vurdering i 2015, at det samlede pres
fra disse hensyn udgør en væsentlig national interesse, der kan begrunde en
øget grødeskæring i forhold til naturbeskyttelseshensynet i [adresse].

Notat om vurdering af et revideret Gudenåregulativ, et kort
historisk resumé og oversigtskort over [adresse] er vedlagt som bilag.

Resultatet af den faglige og juridiske vurdering er, at
plantesammensætningen og naturtilstanden i [adresse] forventes at blive påvirket
negativt. Væsentlige jordbrugs-, økonomiske- eller rekreative interesser er
ifølge retspraksis normalt ikke tilstrækkelig begrundelse for en dispensation,
som derfor skal kunne begrundes i væsentlige samfundsmæssige interesser. Miljø-
og Fødevareklagenævnets praksis er restriktiv.

[adresse] er omfattet af naturbeskyttelseslovens § 3 hvilket
betyder, at der ikke må ske ændring i naturtilstanden af vandløbet. En
delstrækning i Silkeborg Kommune er desuden EU-beskyttet habitatområde. Øget skærehyppighed
og -bredde samt ændring i skæringtidspunktet i [adresse] kræver derfor
dispensation fra § 3 og en VVM-vurdering, og i den anledning skal en række krav
være opfyldt som forudsætning for at kunne meddele dispensation.

En delstrækning mellem [adresse] og Tange Sø på 1,8 km er
fælleskommunal mellem [adresse] og [adresse]. Silkeborg og [adresse]
skal tage særskilt stilling til, om kommunerne ønsker at fastholde beslutningen
om en udvidelse af skærebredden fra 7 til 10 meter på strækningen mellem
[adresse] og Tange Sø samt antal årlige skæringer. Strækningen er beliggende nedstrøms
EU habitatområdet. En eventuel udvidelse til 10 meter vil indebære, at
kommunerne skal meddele tilladelse til en vandløbsregulering, og derfor skal
projektet også behandles i henhold til VVM-lovgivningen.

Klima- og Miljøudvalget i Silkeborg Kommune har på møde 8.
august 2018 besluttet, at kommunen ikke ønsker at gøre brug af
undtagelsesbestemmelserne i forhold til EU habitatområdet. Silkeborg Kommune
har derfor ændret deres tidligere beslutning fra to ordinære skæringer i 10
meters bredde på EU habitat strækningen fra Silkeborg til [adresse], til én
gang ordinær skæring i 7 meters bredde. Dette er samme grødeskæringspraksis,
som udføres efter det nuværende regulativ.

**VURDERING**

Forvaltningerne i de fire kommuner har vurderet
konsekvenserne af kommunernes ønske om en ekstra årlig grødeskæring. Den
opnåede forbedring af middelvandstanden i hver enkel sommermåned er beregnet
til at blive i størrelsesordenen:

* 2 - 8 cm i perioden juni-september fra [adresse] til
  Tange Sø
* 5 - 11 cm i perioden juni-august fra [adresse] til Langå

I dagene umiddelbart efter grødeskæringen vil effekten være
større end de nævnte forbedringer af middelvandstanden, hvorefter den typisk
vil være aftaget helt efter ca. fire uger.

Bestemmelsen i naturbeskyttelseslovens § 3 er udformet som
en forbudsbestemmelse, men med mulighed for at kommunalbestyrelsen kan
dispensere i særlige tilfælde, jf. lovens § 65, stk. 2. Der er tre muligheder
for dispensation:

1. Indgrebet er af underordnet betydning
2. Indgrebet har positiv effekt på naturtyper og arter
3. Der foreligger særlige omstændigheder, der kan begrunde en
   dispensation

Der skal således foreligge særlige omstændigheder, herunder
særlige samfundsmæssige interesser, samtidig med at den pågældende
naturlokalitet er af mindre interesse, før der kan meddeles dispensation til
ændret grødeskæring. Forvaltningerne vurderer, at [adresse] ikke er en
naturlokalitet af mindre betydning pga. lokalitetens varierede og særlige dyre-
og planteliv.

Forvaltningerne i de fire kommuner vurderer, at indgrebet i
form af øget grødeskæring ikke kan karakteriseres som være af underordnet
betydning. Ligeledes vurderes indgrebet ikke at have positiv effekt på
naturtyper og arter.

Vurderingerne peger på en negativ påvirkning af vandplanter
og smådyrsfauna herunder den EU-beskyttede bilag IV-art grøn kølleguldsmed. To
årlige grødeskæringer har større negativ effekt på vandløbsvegetationen og
smådyrsfaunaen end én. Når skærebredden forøges, forøges arealet, der påvirkes
af grødeskæring, tilsvarende. Hvis det vurderes, at en EU-bilag IV-art påvirkes
negativt, skal der indhentes en udtalelse fra Miljøstyrelsen, inden der kan
meddeles en dispensation.

Forvaltningernes samlede vurdering er, at naturinteresserne
vil veje tungere end jordbrugs- og afvandingsinteresserne. Dette vurderes at
være i overensstemmelse med praksis i klagenævnet. Det kan dog ikke udelukkes,
at de rekreative interesser langs [adresse] har så stor samfundsmæssig værdi, at
det kan have en vis vægt for Miljø- og Fødevareklagenævnet. For en uddybning af
forvaltningernes vurdering henvises til bilag.

Teknik og Kultur vurderer endvidere, at en øget skærebredde
fra 7 til 10 meter på den 1,8 km korte fællesstrækning mellem [adresse] og
Tange Sø ikke i sig selv vil forbedre afvandingen væsentligt på strækningen fra
Silkeborg til [adresse], idet Silkeborg Kommune på strækningen fra Silkeborg
til [adresse] (opstrøms) nu har besluttet kun at skære én gang i 7 meters bredde
som for nuværende. Det følger naturligt heraf, at Teknik og Kultur anbefaler
Teknik- og Miljøudvalget at beholde den nuværende skæringsbredde på 7 meter fra
[adresse] til Tange Sø.

Samlet vurderer Teknik og Kultur, at yderligere grødeskæring
kun giver kortvarig forbedring af vandstandsforholdene. Samtidig påvirker øget
grødeskæring plantesammensætningen og naturtilstanden i [adresse] negativt. På
denne baggrund og i henhold til gældende retspraksis anbefaler Teknik og
Kultur, at Teknik- og Miljøudvalget omgør Byrådets beslutning fra 2017 om at
forøge grødeskæringen. Det anbefales i stedet, at praksis med én årlig
grødeskæring fastholdes.

**ØKONOMI**

Da [adresse] (Tangeværket) jævnfør loven skal
varetage vedligeholdelsen på hele vandløbsstrækningen, forventer Teknik og
Kultur ikke, at en eventuel forøget grødeskæringshyppighed i den nuværende
skærebredde skal finansieres af kommunerne. Det kan dog ikke afvises, at
[adresse] vil udfordre dette princip.

**INDDRAGELSE**

De fire kommuner skal være enige om den fremtidige
grødeskæringsstrategi, som senere indarbejdes i et forslag til nyt regulativ
for [adresse]. Såfremt at der ikke kan opnås enighed mellem de fire kommuner,
skal Miljøstyrelsen træffe en afgørelse. Regulativforslaget skal fremlægges i
otte ugers lovpligtig offentlig høring. Herefter foretager kommunerne en
foreløbig vedtagelse af regulativet i forhold til de modtagne høringssvar,
hvorefter det reviderede regulativ sendes til godkendelse i Miljøstyrelsen.
Inden den endelige vedtagelse af regulativet skal nødvendig tilladelse og
dispensation efter anden lovgivning være meddelt. Afgørelserne og det endelige
vedtagne regulativ kan påklages.

**INDSTILLING**

Direktøren for Teknik og Kultur indstiller til Teknik og Miljøudvalget:

1. At Byrådets beslutning af 24.januar 2017 omgøres således,
   at den hidtidige skærebredde og praksis med én årlig ordinær grødeskæring
   fastholdes.

**BESLUTNING**

**Bilag**

|  |  |
| --- | --- |
| Gudenaa oversigtskort | 710-2018-279965 |
| Historisk resumé i sag om eventuel øget grødeskæring i [adresse] | 710-2018-276194 |
| Vurdering i forbindelse med § 3-sagsbehandling af et revideret Gudenåregulativ for strækningen Silkeborg til Randers | 710-2018-257061 |